BASES DE SUBVENCIÓNS PARA CLUBS DEPORTIVOS DA PROVINCIA DE PONTEVEDRA SEN FINS DE LUCRO QUE PARTICIPEN EN COMPETICIÓNS FEDERADAS DE ÁMBITO NACIONAL PARA O ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 28/02/2019)

Entre as competencias atribuídas pola lexislación de réxime local ás deputacións atópase a cooperación no fomento do desenvolvemento económico e social do territorio provincial. O deporte constitúe unha actividade que incrementa a cohesión social, motivo polo cal se considera que o impulso provincial á oferta deportiva e o fomento do tecido asociativo deportivo potencian a práctica do deporte e tamén o desenvolvemento local. Esta convocatoria está destinada a clubs federados da provincia de Pontevedra de ámbito nacional que teñan como mínimo un equipo participante na categoría sénior, ademais de aos clubs que participen na 3.ª división de fútbol, co obxectivo específico de apoiar a súa participación en ligas e competicións oficiais de ámbito nacional convocadas por organismos ou federacións deportivas galegas ou españolas nas modalidades deportivas con implantación na provincia de Pontevedra. A través destas bases réxense as subvencións para o apoio a clubs deportivos federados que participen en categoría nacional na temporada 2018-2019 e, no caso dos clubs que participen en competicións de ano natural, da temporada 2019. Neste ámbito de actuación preténdese colaborar cos axentes sociais comprometidos co obxectivo de fomentar a cohesión do territorio e a igualdade de oportunidades en materia deportiva, con independencia das condicións persoais de cada cidadá ou cidadán e do lugar da provincia onde resida. A concesión das subvencións estará suxeita á dispoñibilidade orzamentaria e convocarase con cargo á aplicación 19/340.3410.489.20 do Orzamento da Deputación para o ano 2019, por un importe total de setecentos setenta e cinco mil (775.000,00) euros repartidos da seguinte maneira: Non obstante, a comisión de valoración poderá, segundo o número de solicitudes, non repartir o total da cantidade asignada a “outras modalidades”, para o que deberá motivar a súa decisión. En todo caso, ningunha entidade poderá recibir máis de 18.000,00 € neste apartado. Por causas técnico-deportivas debidamente xustificadas e en base ao número de solicitudes presentadas a comisión terá a posibilidade de minorar ou aumentar as cantidades entre as distintas modalidades obxecto desta convocatoria. Os gastos subvencionables serán unicamente os de carácter corrente e os de adquisición de materiais funxibles xerados pola realización de actividades deportivas. Non serán obxecto de subvención os seguintes: Poderán optar a estas subvencións os clubs deportivos federados que compitan en categoría nacional e que cumpran os seguintes requisitos: Non poderán beneficiarse destas subvencións os clubs deportivos que teñan pendentes de xustificar subvencións concedidas no ano 2018 para o mesmo programa. Cada club poderá presentar unha única solicitude dunha modalidade deportiva concreta. Esta convocatoria é incompatible con outras liñas de subvención que fagan fronte aos mesmos gastos anuais do club no 2019 (deporte federado de ámbito inferior a nacional e de ámbito náutico). As solicitudes presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal), de acordo co establecido no artigo 14.2 da Lei 39/2015, de 1 de outubro, do procedemento administrativo común das administracións públicas (LPACAP). En caso de presentar a solicitude de forma presencial requiriráselle que a emende mediante a presentación electrónica. Para estes efectos, considerarase como data de presentación da solicitude aquela na que se realizase a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo de presentación de solicitudes será de 1 mes, contado a partir do día seguinte ao da publicación das bases da convocatoria e do extracto no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos documentos elaborados polas administracións públicas e que se detallan a continuación: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. No suposto de imposibilidade material de obter o documento, o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. As entidades solicitantes deberán achegar coa solicitude a seguinte documentación: — Orzamento estimativo de gastos subvencionables por esta convocatoria (base terceira), asinado e referido á modalidade deportiva correspondente á temporada 2018-2019 e, no caso dos clubs que participen en competicións de ano natural, á temporada 2019 (no caso dos clubs que marquen na solicitude que deducen o IVE deberán presentar os gastos sen o IVE). — Certificación expedida pola federación correspondente na que se detallen os criterios de valoración específicos e previstos no cadro da base 10.ª destas bases (excepto a memoria e o orzamento), segundo o modelo previsto no anexo II. Excepcionalmente, aqueles clubs de modalidades deportivas que se desenvolvan durante o ano natural deberán presentar o certificado da federación correspondente ao ano 2019. No caso de que non se poida presentar o mencionado certificado a persoa representante legal do club deberá achegar unha declaración xurada cos datos reflectidos na base 10.ª desta convocatoria para competir no referido ano; no momento da xustificación deberá presentar inescusablemente o certificado da federación correspondente. — Memoria técnico-deportiva do club na que se especifiquen os resultados da temporada anterior (2018 ou 2017-2018) e os meses de duración da temporada actual no caso de non ser por ano natural. — Na modalidade de ciclismo os clubs terán que presentar unha declaración na que certifiquen que van participar como mínimo en tres probas da Copa de España (de estrada ou de BTT) en calquera das categorías Júnior, Sub-23 ou Élite. — No caso de “outras modalidades” as entidades solicitantes deberán acreditar, para poder solicitar a subvención, desprazamentos a competicións oficiais federadas fóra da comunidade autónoma e dentro do ámbito estatal cun mínimo de 7.500 km, así como o número de persoas desprazadas, de acordo co anexo III. A documentación complementaria deberá presentarse electronicamente. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para estes efectos, considerarase como data de presentación aquela na que se realizase a emenda. Publicaranse no BOPPO, de conformidade co establecido no artigo 45 da LPACAP, as entidades incluídas e excluídas. Así mesmo, serán igualmente obxecto de publicidade a través da páxina web da Deputación de Pontevedra. Todos os trámites administrativos que as entidades interesadas deban realizar durante a tramitación deste procedemento deberán efectualos electronicamente a través do modelo “instancia xenérica” dispoñible en https://sede.depo. gal. En caso de que a solicitude non reúna os datos esixidos ou calquera dos previstos no artigo 66 da LPACAP requiriráselle ao interesado que no prazo de 10 días hábiles emende as faltas ou presente os documentos preceptivos, indicándolle que, en caso de non facelo, se terá por desistida a súa petición, que se arquivará sen máis trámites. A concesión das subvencións realizarase en réxime de concorrencia competitiva, tendo en conta para a adxudicación das subvencións os seguintes criterios: A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do orzamento que presente o club. A instrución do procedemento de concesión de subvencións correspóndelle ao xefe do Servizo de Deportes, quen realizará de oficio todas as actuacións que estime necesarias para a determinación, o coñecemento e a comprobación dos datos, en virtude dos cales fará un informe-proposta no que figure a valoración das solicitudes segundo os criterios sinalados na base 7.ª, explicando o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da Lei 38/2003, de 17 de novembro, xeral de subvencións (LXS). Informe de fiscalización do Servizo de Intervención de todos os expedientes e do informe-proposta. Posteriormente, a comisión de valoración das solicitudes de subvención realizará un estudo do informe-proposta do xefe do servizo. Este órgano colexiado estará composto por: Presidenta: a deputada delegada da área de Deportes Vogais: dous membros do persoal técnico do Servizo de Deportes e un do persoal técnico do Servizo de Intervención Secretaria ou secretario: unha ou un funcionario do Servizo de Deportes, que actuará sen voto A comisión de valoración poderá: A concesión das subvencións levarase a cabo a través do procedemento de concorrencia competitiva establecido no artigo 21.1 da LXS. As propostas de concesión de subvencións someteranse á aprobación do órgano competente. O acto de resolución do procedemento será obxecto de publicación e terá os efectos dunha notificación por tratarse dun procedemento de concorrencia competitiva (artigo 45 da LPACAP). Despois de transcorridos seis meses a partir do día seguinte a aquel no que remate o prazo de presentación da solicitude sen notificar a resolución as persoas interesadas estarán lexitimadas para entender como desestimada por silencio administrativo a solicitude de subvención. Unha vez notificadas as subvencións concedidas as entidades beneficiarias deberán xustificalas da seguinte maneira: Para cobrar a subvención as entidades deberán presentar a seguinte documentación obrigatoriamente por medios electrónicos a través do modelo “instancia xenérica”, dispoñible en https://sede.depo. gal: a) Conta xustificativa na que se relacionarán os conceptos de gastos por importe igual ou superior á subvención concedida pola Deputación, mais as axudas solicitadas e recibidas doutras administracións públicas, tal como se establece no artigo 24.1. b. f. da Ordenanza xeral de subvencións b) Toma de razón na contabilidade do club deportivo (modelo 340.005) c) Memoria de actuación xustificativa do cumprimento da subvención outorgada, na que se indiquen as actividades realizadas e os resultados obtidos da temporada d) Os clubs aos que se lles outorguen subvencións deberán acreditar a difusión do financiamento a través de calquera medio probatorio (prensa, valos, pancartas, vestimenta deportiva, páxina web, fotografías.) e, no caso de máis de seis mil (6.000,00) euros deberán acreditar, ademais, a divulgación do financiamento a través de fotografías nas instalacións e na súa vestimenta e) Orixinais ou copias cotexadas de facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, os prezos unitarios e o prezo total de cada unidade f) Os clubs que acheguen unha declaración xurada cos datos reflectidos no punto 10 destas bases deberán acreditar o certificado da federación correspondente g) A maiores, na modalidade de ciclismo os clubs deberán presentar un certificado da federación corroborando a declaración de participación entregada coa s0licitude, tal e como se solicita na base 5.8 h) No caso de “outras modalidades” as entidades solicitantes deberán presentar un certificado expedido pola federación correspondente no que se corroboren os desprazamentos presentados coa solicitude mediante o anexo I Para aboar a subvención terase en conta o seguinte: O pagamento efectuarase mediante unha transferencia bancaria á conta sinalada pola entidade. Os gastos que figuren na conta xustificativa aboaránselles ás entidades beneficiarias preferiblemente antes da presentación da xustificación da subvención, pero, en todo caso, levarase a cabo no prazo máximo de 1 mes desde a percepción dos fondos. O gasto non pagado ou pagado fóra deste prazo non se considerará subvencionable. As entidades beneficiarias das subvencións provinciais deben empregar, con carácter xeral, formas de pagamento a terceiros que poidan acreditarse mediante un documento expedido por unha entidade financeira no que queden identificados a ou o beneficiario, o importe e a data de pagamento (tarxetas bancarias de crédito ou débito, talóns nominativos, transferencias bancarias etc.), e só excepcionalmente poderá empregarse o pagamento en metálico cando non sexa posible outra forma alternativa. O incumprimento desta disposición para algún gasto que supere o importe de novecentos (900,00) euros implicará que este se considere non subvencionable. No caso de clubs que non teñan contabilidade os gastos que non se paguen mediante unha entidade financeira non se considerarán subvencionables. Para cobrar a subvención os clubs deberán estar ao corrente das súas obrigas tributarias coa Axencia Estatal Tributaria, coa Facenda galega, coa Seguridade Social e coa Deputación. As entidades beneficiarias de subvencións concedidas con cargo ao Orzamento provincial teñen as seguintes obrigas: 1) Cumprir o obxectivo, executar o proxecto, realizar a actividade ou adoptar o comportamento que fundamenta a concesión das subvencións 2) Xustificar o cumprimento dos requisitos e condicións, así como a realización da actividade e o cumprimento da finalidade que determine a concesión da subvención. O prazo para realizar a actividade subvencionada será, para a temporada 2018-2019, ata o final desta e, no caso da temporada 2019, ata o 31 de decembro de 2019 3) Someterse ás actuacións de comprobación que efectuará o órgano concedente, así como a calquera outras de comprobación e control financeiro que poidan realizar os órganos competentes, achegando canta información lles sexa requirida no exercicio desas actuacións 4) Dispoñer dos libros contables, os rexistros dilixenciados e os demais documentos debidamente auditados nos termos esixidos pola lexislación mercantil e sectorial aplicable a ou o beneficiario en cada caso, así como de cantos estados contables e rexistros específicos se esixan nas bases reguladoras das subvencións, coa finalidade de garantir o adecuado exercicio das facultades de comprobación e control 5) Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e control Os logotipos oficiais que se deben inserir están dispoñibles en www.depo. gal (área de descargas/imaxe corporativa). Unha vez vencido o prazo de xustificación sinalado nestas bases ou, de ser o caso, o establecido na prórroga, sen que a entidade beneficiaria presente a documentación xustificativa o Servizo de Deportes requiriralle que o faga no prazo improrrogable de quince días. O feito de non presentar a documentación neste prazo suporá a perda da subvención e as demais responsabilidades previstas na LXS. As subvencións concedidas deberán ser devoltas ou reintegradas, entre outros, polos seguintes motivos: De acordo co establecido na base 16.2 das Bases de execución do Orzamento para o ano 2019 e cumprindo o establecido no artigo 18 da LXS o órgano competente para a aprobación destas bases é a Xunta de Goberno. As subvencións que outorgue a Deputación réxense pola seguinte normativa: Contra estas bases e as resolucións administrativas que se adopten na súa execución poderá interpoñerse, no prazo de 1 mes, un recurso de reposición perante o órgano que as ditou, que se entenderá como desestimado se transcorre este período sen recibir contestación. Neste caso poderá interpoñerse no prazo de 2 meses un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa. Contra esta resolución tamén se poderá interpoñer directamente un recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda como desestimado. Estas bases reguladoras publicaranse no BOPPO e en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS, remitirase á Base de Datos Nacional de Subvencións (BDNS) o texto da convocatoria para a súa publicación nela, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, así como exercitar outros dereitos ou revocar o consentimento segundo o previsto en https://depo.gal/proteccion-de-datos/exercicio-de-dereitos.